					
Na temelju članka 8. Odluke o davanju u zakup javnih površina za postavu privremenih objekata ("Službene novine" PGŽ, broj 8/00., 8/02., 33/03. i 50/09).)  i    Zaključka Gradonačelnika Grada Crikvenice KLASA:372-01/15-01/289, UR.BROJ:2107/01-04/08-15-2 od 16. listopada 2015. godine, Komisija za provedbu javnog natječaja raspisuje

 NATJEČAJ 
za prikupljanje ponuda za davanje u zakup lokacija za postavljanje privremenih objekata 
tijekom održavanja manifestacije „Advent u Crikvenici 2015“

1. PREDMET NATJEČAJA
  - zakup lokacija putem prikupljanja pismenih ponuda za postavljanje privremenih   
    objekata u Crikvenici, u Parku palih za domovinu na slijedećim lokacijama:

	Br. 
lok.
	DJELATNOST
	TIP PRIVREM.
OBJEKTA
	POČETNA CIJENA

	  1.
	priprema i usluživanje jednostavnih jela (kobasice), pića, toplih i hladnih napitaka
	Štand/ drvena kućica (do 9 m2)
	4.000,00 kn

	  2.
	priprema i usluživanje jednostavnih jela (kobasice), pića, toplih i hladnih napitaka
	Štand/ drvena kućica (do 9 m2)
	4.000,00 kn

	  3.
	trgovina na malo na tržnicama i štandovima – prodaja božićnih ukrasa i /ili božićnih slastica
	Štand/ drvena kućica (do 4 m2)
	500,00 kn

	  4.
	trgovina na malo na tržnicama i štandovima – prodaja božićnih ukrasa i /ili božićnih slastica
	Štand/ drvena kućica (do 4 m2)
	500,00 kn

	  5.
	trgovina na malo na tržnicama i štandovima – prodaja božićnih ukrasa i /ili božićnih slastica
	Štand/ drvena kućica (do 4 m2)
	500,00 kn

	  6.
	trgovina na malo na tržnicama i štandovima – prodaja božićnih ukrasa
	štand (do 4 m2)
	500,00 kn

	  7.
	ostale osobne uslužne djelatnosti – pečenje plodina- kestena
	štand (do 3 m2)
	500,00 kn

	  8.
	usluživanje i priprema slastica - fritula
	štand (do 3 m2)
	500,00 kn

	  9.
	ostale osobne uslužne djelatnosti – pečenje plodina- kokice, šećerna vuna, kukuruz, kesteni
	štand (do 3 m2)
	2000,00 kn



2. Za lokacije pod rednim brojem 1., 2., 3., 4., i 5. Grad Crikvenica osigurava kućice za obavljanje djelatnosti
3. Za lokacije pod rednim brojem 1. i 2.  vanjska oprema, ukoliko se postavlja (npr. stolovi, stolic i slično) mora biti drvena, ambijentalnih obilježja. Vanjska oprema smije se postavljati isključivo uz prethodnu suglasnost Grada Crikvenice.	
4. Za lokacije pod rednim brojem 1. i 2.  ponuditelji su dužni osigurati Gradu Crikvenici za izvođače na manifestaciji 150 poklon bonova u iznosu od 10 kn.	
5. Lokacije se daju u zakup na rok od 27.11. 2015. do 06.01. 2016. godine, a djelatnost se može obavljati svaki dan (obavezno petkom, subotom i nedjeljom). 
[bookmark: _GoBack]Program Advent u Crikvenici 2015. događati će se u parku u centru Crikvenice, organizator Grad Crikvenica organizirati će glazbeni zabavni program koji uključuje glazbene nastupe poznatih glazbenih sastava, program različitih udruga, program za djecu i sl.
6. Na natječaju mogu sudjelovati fizičke i pravne osobe registrirane za djelatnost koja će  se obavljati u privremenom objektu na lokaciji iz natječaja 
7. Ponuditelji će cjelokupnu cijenu izlicitiranu za svaku pojedinu lokaciju uplatiti prilikom   potpisivanja Ugovora o zakupu javne površine. 
8. Pismena ponuda za sudjelovanje na natječaju mora sadržavati:
· presliku osobne iskaznice, ukoliko je ponuditelj fizička osoba i 
· presliku rješenja o upisu u sudski registar za pravne, odnosno obrtni registar za fizičke  osobe, 
· broj lokacije i visinu ponuđene zakupnine,
· dokaz o dospjelim i izvršenim obvezama prema Gradu Crikvenici 
9. Na natječaju ne mogu sudjelovati ponuditelji koji nemaju uredno izvršene obveze prema Gradu Crikvenici. 
10. Ponude trebaju biti dostavljene ili zaprimljene putem pošte najkasnije do 27. listopada    2015. godine do 15,00 sati. Za svaku lokaciju potrebno je predati zasebnu ponudu.
Ponuditelji su dužni zapečatiti ponudu. Na omotnici treba naznačiti: “PONUDA ZA    JAVNI NATJEČAJ ZA ZAKUP LOKACIJE ZA PRIVREMENU NAPRAVU, REDNI BROJ:  “(upisati redni broj lokacije)” - “NE OTVARATI” i adresu: Grad Crikvenica, Komisija za  provedbu javnog natječaja, Kralja Tomislava 85, 51260 CRIKVENICA.  
11. Nepotpune, nepravodobno pristigle i ponude neoznačene kako je navedeno, neće se razmatrati. Nakon roka za dostavu ponuda, nijedan ponuditelj ne može mijenjati sadržaj svoje ponude niti je zamijeniti novom.
12. Natječaj se provodi javnim otvaranjem pristiglih ponuda. Ponude se otvaraju u sali za sastanke Grada Crikvenice u Crikvenici, Kralja Tomislava   85 - suteren - sala za sastanke dana 28. listopada  2015. godine, s početkom u 10.00 sati, 
kojem mogu pristupiti ponuditelji osobno, zakonski zastupnici ponuditelja ili 
opunomoćeni predstavnici ponuditelja uz predočenje ovjerene punomoći.
13. Najpovoljnijom će se smatrati ponuda koja uz ispunjenje svih uvjeta natječaja sadrži 
najviši iznos zakupnine.
14. Ukoliko se javi više ponuditelja s istom visinom ponuđene zakupnine, prednost ostvaruje  ponuditelj koji je ranije predao ponudu. Komisija može ponuditelju čija ponuda nije odabrana kao najpovoljnija za određenu lokaciju, ponuditi drugu lokaciju iste namjene, a za koju nije bilo ponuda.
15. Po provedenom postupku natječaja odluku o davanju javnih površina u zakup donosi  Komisija za provedbu javnog natječaja.
      	     Učesnici u natječaju izvijestit će se o izvršenom odabiru najkasnije u roku od 8 	      	           dana nakon donošenja odluke Komisije za provedbu javnog natječaja.

     16. Grad Crikvenica i utvrđeni najpovoljniji ponuditelj sklapaju ugovor o zakupu     	  	            lokacije  najkasnije u roku od 7 dana od donošenja Odluke.
      	      Prilikom potpisivanja ugovora o zakupu zakupnik je dužan dostaviti dokaz o uplati  
      ukupnog iznosa izlicitirane zakupnine. Ukoliko najpovoljniji ponuditelj ne uplati ukupni 
      iznos zakupnine u traženom roku smatrat će se da je odustao od potpisivanja ugovora 
      o zakupu.
      Po isteku roka za sklapanje ugovora o zakupu Komisija za provedbu javnog natječaja   
      donosi odluku o davanju javne površine u zakup slijedećem najpovoljnijem ponuditelju.
17. Komisija za provedbu javnog natječaja zadržava pravo da ne izvrši odabir po natječaju  
      u potpunosti ili djelomično bez obveze davanja obrazloženja tog postupka i za isto ne 
      snosi odgovornost.
18. Dodatne informacije u svezi nadmetanja mogu se dobiti u Upravnom odjelu  za 
      komunalni sustav, zaštitu okoliša, prostorno uređenje i imovinu, Odsjeku za upravljanje 
     imovinom Grada Crikvenice, Kralja Tomislava 85 - suteren, soba br. 8 ili putem telefona 
    051/455-442.

